
Előkészítő: Vagyongazdálkodási Főosztály

Előterjesztés
Tulajdonosi, Gazdasági és Közterület-hasznosítási Bizottság részére

Tisztelt Bizottság!

Eladó és Haszonélvezeti Eladók kizárólagos tulajdonát képezi a Budapest V. kerület 24530/0/A/73 hrsz. alatt felvett, természetben Budapest V. kerület Október 6. utca 3. III/27. szám alatt található, 55 m2 alapterületű lakás megnevezésű ingatlan, a közös tulajdonból hozzátartozó 90/10000 tulajdoni hányaddal, melyet Vevő részére kívánnak értékesíteni.

Az ingatlan Felek által kölcsönösen kialkudott vételára: 23.000.000,- Ft (418.200,- Ft/m2)

Vevő a szerződés aláírásával egyidejűleg készpénzben megfizetett Eladó és Haszonélvezők kezeihez 2.300.000,- Ft összeget, foglaló jogcímén. Vevő a hátralékos 20.700.000,- Ft összeget az ingatlan részére történő birtokba adásával egyidejűleg, a szerződéskötés napjától számított 90 napon belül, azaz legkésőbb 2015. január 26-ig köteles kiegyenlíteni.
Eladó és Haszonélvezők kötelesek az ingatlant a teljes vételárhátralék megfizetésével egyidejűleg, legkésőbb a véghatáridő napján a Vevő birtokába bocsátani. 
A kulturális örökség védelméről szóló 2001. évi LXIV. törvény 86. § (4) bekezdése szerint műemlék, műemlék jellegű, városképi jelentőségű kategóriában védett ingatlanok tekintetében a fővárosban lévő ingatlan esetén a Fővárosi Önkormányzatot elővásárlási jog illeti meg. 
Területgazdálkodási szempontból nem javaslom az elővásárlási jog gyakorlását.

Határozati javaslat

A Tulajdonosi, Gazdasági és Közterület-hasznosítási Bizottság úgy dönt, hogy:

A Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III.14.) sz. Főv. Kgy. rendelet 50. § (1) bekezdésében biztosított jogával élve a 2014. október 28. napján kelt adásvételi szerződés alapján a Budapest V. kerület 24530/0/A/73 hrsz. alatt felvett, természetben Budapest V. kerület Október 6. utca 3. III/27. szám alatt található, 55 m2 alapterületű, lakás megnevezésű ingatlan, a közös tulajdonból hozzátartozó 90/10000 tulajdoni hányaddal 23.000.000,- Ft vételáron Vevő részére történő elidegenítése során elővásárlási jogával nem kíván élni, egyúttal felkéri a főpolgármestert a lemondó nyilatkozat aláírására.

határidő:
30 nap
felelős: 
a főpolgármester
határozathozatal módja: egyszerű szavazattöbbség
Budapest, 
	

	  Dr. Bagdy Gábor
főpolgármester-helyettes


	Láttam főjegyző megbízásából:

	Megyesné dr. Hermann Judit
                 aljegyző


A személyes adatok védelme érdekében a mellékletek megtekinthetők a Tulajdonosi, Gazdasági és Közterület-hasznosítási Bizottság vagy a Vagyongazdálkodási Főosztály Titkárságán. 

